  
ΕΛΛΗΝΙΚΗ ΔΗΜΟΚΡΑΤΙΑ

ΕΙΡΗΝΟΔΙΚΕΙΟ ΙΩΑΝΝΙΝΩΝ

Αριθμ. 62/2021 πράξης

Κοινοπ. στο Δικηγορικό Σύλλογο Ιωαννίνων

Η Διευθύνουσα το Ειρηνοδικείο Ιωαννίνων, αφού έλαβε υπόψη την με **αριθμό Δ1α/Γ.Π. οικ. 18877/2021 –ΦΕΚ 1194/τ. Β/27-3-2021 ΚΥΑ των** Υπουργών ΟΙΚΟΝΟΜΙΚΩΝ – ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΠΡΟΣΤΑΣΙΑΣ ΤΟΥ ΠΟΛΙΤΗ -ΕΘΝΙΚΗΣ ΑΜΥΝΑΣ – ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ – ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ -ΥΓΕΙΑΣ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ -ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ -ΔΙΚΑΙΟΣΥΝΗΣ - ΕΣΩΤΕΡΙΚΩΝ -ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ -ΥΠΟΔΟΜΩΝ ΚΑΙ ΜΕΤΑΦΟΡΩΝ-ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ-ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ και το γεγονός ότι **οι δήμοι Ιωαννιτών και Μετσόβου της Περιφερειακής** Ενότητας Ιωαννίνων της Περιφέρειας Ηπείρου εντάχθηκαν στο επίπεδο πολύ αυξημένου κινδύνου (βαθύ κόκκινο) , ορίζουμε ότι κατά το χρονικό διάστημα από Δευτέρα **29 -3- 2021 και ώρα 06.00 έως και Δευτέρα 5-4-2021 και ώρα 06.00,** το Ειρηνοδικείο Ιωαννίνων θα λειτουργεί, όπως παρακάτω:

Δε θα εκδικασθούν τυχόν πολιτικές υποθέσεις.

Θα χορηγούνται ή θα ανακαλούνται προσωρινές διαταγές χωρίς κλήτευση του αντιδίκου. Οι προσωρινές διαταγές, που έχουν χορηγηθεί έως τη συζήτηση της υπόθεσης , θα παρατείνονται οίκοθεν με απόφαση του Ειρηνοδίκη υπηρεσίας, ο οποίος θα ορίζει τη διάρκεια της παράτασης.

Οι κ.κ. πληρεξούσιοι δικηγόροι για την κατάθεση προτάσεων, σχετικών εγγράφων και προσθήκης στην τακτική διαδικασία, καθώς επίσης και για την κατάθεση αιτήσεων ασφαλιστικών μέτρων και αιτήσεων εκούσιας δικαιοδοσίας, μόνο εφ’ όσον σε αυτά υπάρχει αίτημα για χορήγηση και ανάκληση προσωρινής διαταγής, θα πρέπει να επικοινωνούν με τα αρμόδια γραφεία για ραντεβού.

Δεν θα κατατίθεται οποιοδήποτε δικόγραφο (αγωγή, αίτηση κλπ), ούτε αίτηση για έκδοση κληρονομητηρίου, καθώς και αιτήσεις για αναγνώριση σωματείων και τροποποίηση του καταστατικού αυτών, δημοσίευσης διαθήκης και κήρυξης διαθήκης ως κυρίας, πλην των αιτήσεων που περιέχουν αίτημα για τη χορήγηση ή την ανάκληση προσωρινών διαταγών.

Νομική βοήθεια θα χορηγείται μόνο για την κατάθεση αιτήσεων ασφαλιστικών μέτρων και αιτήσεων εκούσιας δικαιοδοσίας, μόνο εφ’ όσον υπάρχει αίτημα για χορήγηση και ανάκληση προσωρινής διαταγής. Η κατάθεση των σχετικών αιτήσεων θα λαμβάνει χώρα κατόπιν προηγούμενης συνεννόησης με τη γραμματεία του δικαστηρίου.

Δεν θα κατατίθενται αιτήσεις για έκδοση διαταγών πληρωμής και έκδοση διαταγών απόδοσης μίσθιου και καταβολής μισθωμάτων.

Δεν θα εκδίδονται πιστοποιητικά με φυσική παρουσία, αλλά μόνον κατόπιν ηλεκτρονικής υποβολής σχετικού αιτήματος, μέσω email και θα αποστέλλονται ,κατόπιν προηγούμενης συνεννόησης με τη Γραμματεία του παρόντος Δικαστηρίου, στη διεύθυνση ηλεκτρονικού ταχυδρομείου των αιτούντων.

Δεν θα πραγματοποιούνται ένορκες βεβαιώσεις, πλην εκείνων των οποίων έχει γίνει επίδοση σχετικής κλήσης και θα προσαχθούν προαποδεικτικά, σε οποιοδήποτε δικαστήριο. Για τη λήψη τους θα προηγείται τηλεφωνική επικοινωνία με τη γραμματεία στο τηλέφωνο 2651088761, για την αποφυγή συνωστισμού.

Δεν θα πραγματοποιούνται: α) οι δηλώσεις αποποίησης κληρονομιών, β) η έκδοση απογράφων, γ) οι δηλώσεις τρίτου, δ) η βεβαίωση για γνήσιο υπογραφής συναινετικών διαζυγίων.

Θα δημοσιεύονται αποφάσεις.

Επισημαίνεται ότι αναστέλλονται προσωρινά οι νόμιμες και δικαστικές προθεσμίες για τη διενέργεια διαδικαστικών πράξεων και άλλων ενεργειών, ενώπιον των υπηρεσιών του Ειρηνοδικείου και η παραγραφή των συναφών αξιώσεων, καθώς και οι κατά τις κείμενες διατάξεις διαδικασίες αναγκαστικής εκτέλεσης και διενέργειας πλειστηριασμών. Εξαιρούνται οι προθεσμίες, που προβλέπονται από τα άρθρα 215, 237 και 238 του Κ.Πολ.Δ. Ειδικά οι προθεσμίες των παραπάνω άρθρων, εφόσον έληξαν μέσα στο χρονικό διάστημα από 22-3-2021 μέχρι 26-3-2021, παρατείνονται για εφτά (7) ημέρες.

Οι γραμματείς του δικαστηρίου, κατά το παραπάνω χρονικό διάστημα, δεν θα εξυπηρετούν το κοινό και τους πληρεξούσιους δικηγόρους σε άλλα αντικείμενα, πλην των παραπάνω εξαιρέσεων λειτουργίας του δικαστηρίου, (κατάθεση ασφαλιστικών μέτρων ή εκούσιας δικαιοδοσίας και λήψη αντιγράφων αυτών, μόνο εφόσον σε αυτά υπάρχει αίτημα για χορήγηση και ανάκληση προσωρινής διαταγής), καθώς και εκείνων που, κατά περίπτωση και κατά την κρίση του Ειρηνοδίκη υπηρεσίας, έχουν κατεπείγοντα χαρακτήρα και χρήζουν άμεσης αντιμετώπισης.

Η εξυπηρέτηση του κοινού θα γίνεται μόνο στις επείγουσες περιπτώσεις και υποχρεωτικά κατόπιν τηλεφωνικού ραντεβού.

Να τηρείται απαρέγκλιτα, εντός των χώρων της υπηρεσίας, η απόσταση των φυσικών προσώπων, κατ’ ελάχιστο 1,5 μέτρου.

Για το προαναφερόμενο διάστημα θα εξακολουθήσουν να εφαρμόζονται τα παρακάτω μέτρα για την ασφαλή λειτουργία του δικαστηρίου: 1) η υποχρεωτική χρήση μάσκας από τους δικαστές, γραμματείς, συνηγόρους, διαδίκους και λοιπούς παριστάμενους εντός των χώρων του δικαστηρίου, 2) διαθεσιμότητα αλκοολούχου αντισηπτικού διαλύματος σε όλους τους χώρους, 3) τήρηση ενάμισι (1,5) μέτρου απόστασης μεταξύ των εισερχόμενων στο ειρηνοδικείο και είσοδος αυτών στα γραφεία της γραμματείας και στο ακροατήριο, όταν τούτο κρίνεται απολύτως αναγκαίο, κατ΄ ανώτατο όριο ενός ατόμου ανά 10τμ .

### Τα τηλέφωνα επικοινωνίας με τα γραφεία του Ειρηνοδικείου για το κλείσιμο ραντεβού είναι: 2651024303 – 88724, 88725, 88729, 88761, 88759.

2020

Ιωάννινα 27 Μαρτίου του 2021

Η Διευθύνουσα το Ειρηνοδικείο Ιωαννίνων

Θεοδώρα Τερζοπούλου

2020